ריהארד גוזמיץ' (בהונגרית: Richárd Guzmics; נולד ב-16 באפריל 1987) הוא כדורגלן הונגרי המשחק כבלם בקבוצת ינביאן פונדה והנבחרת ההונגרית.
גוזמיץ' התקדם במחלקת הנוער של קבוצת סומבטהי האלאדס עד אשר עלה לסגל הקבוצה הבכירה בעונת 2004-2005. אחרי עונת בכורה בה שותף ב-5 משחקי ליגה בלבד, המשיך לשחק בהאלאדס 9 עונות נוספות, בהן היה לשחקן הרכב קבוע בסגל המועדון. ב-10 בספטמבר 2014, לאחר 10 עונות בהן שותף ב-247 משחקי ליגה במדי האלאדס, חתם גוזמיץ' במועדון ליגת העל הפולנית ויסלה קרקוב. ב-7 בינואר 2017 חתם בינביאן פונדה הסינית.
גוזמיץ' ערך את הופעת הבכורה שלו בנבחרת ההונגרית, ב-14 בנובמבר 2011, במהלך משחק ידידות מול נורווגיה בו הפסידה הונגריה בתוצאה 2-0. ב-7 בספטמבר 2015, כבש גוזמיץ' את שערו הראשון עבור הונגריה, בתיקו החוץ 1-1 מול צפון אירלנד במסגרת מוקדמות יורו 2016. הוא נכלל בסגל הנבחרת ההונגרית לטורניר הגמר של יורו 2016 בצרפת.
אוחזר מתוך "https://he.wikipedia.org/w/index.php?title=ריהארד_גוזמיץ%27&oldid=24266803"
דף זה נערך לאחרונה ב־04:07, 10 בנובמבר 2018.